**JAVNI POZIV**

**ZA PREDLAGANJE PROGRAMA JAVNIH POTREBA KULTURI OPĆINE MURTER-KORNATI ZA 2024. GODINU**

**1. CILJEVI POZIVA I PRIORITETI ZA DODJELU POTPORA**

U proračunu Općine Murter-Kornati osiguravaju se sredstva za javne potrebe u područjima kulture i društvenih djelatnosti udruga građana koje imaju sjedište, odnosno djeluju na području Općine Murter-Kornati i čije su djelatnosti od posebnog interesa za Općinu.

U programa javnih potreba Općine Murter-Kornati za 2024. godinu u skladu s pozitivnim propisima uvrstit će se:

- financiranje ili sufinanciranje programskih djelatnosti udruga u kulturi, te njihovih posebnih programa koji su od interesa za Općinu Murter-Kornati, kao i programa kulturnog stvaralaštva djece i mladeži,

- financiranje ili sufinanciranje programskih djelatnosti veteranskih udruga i udruga sudionika i stradalnika Domovinskog rata, programi udruga za zaštitu i očuvanje okoliša, čovjekova zdravlja i prirodne baštine i svih drugih humanitarnih organizacija.

Od interesa za Općinu Murter-Kornati (u nastavku teksta: Općina) smatrat će se programi/projekti koji kulturu i društvene djelatnosti Općine uzdižu na lokalnoj razini, stavljaju u nacionalni i europski kontekst; koji doprinose kvaliteti života stanovnika Općine, koji doprinose razvoju kulturnih i društvenih djelatnosti u lokalnoj zajednici, koji promiču interkulturalni dijalog, razvoj civilnog društva i sl.

**2. OSIGURANJE SREDSTAVA**

Sredstva za financiranje javnih potreba u kulturi osiguravaju se Proračunom Općine Murter-Kornati.

**3. FORMALNI UVJETI POZIVA**

Prijedloge projekata mogu podnijeti udruge:

* koje su registrirane temeljem Zakona o udrugama i koje djeluju na području Općine Murter-Kornati,
* čije se djelovanje mora odnositi na jedno od područja djelovanja, navedenih u ovom pozivu, što mora biti vidljivo iz Statuta udruge,
* čiji prijedlozi projekta prvenstveno zadovoljavaju opće potrebe i služe općem dobru, a tek posljedično i za strukovne potrebe svojih članova,
* koje pri provedbi projekata neposredno rade s korisnicima ili članovima udruge,
* koje transparentno vode financijsko poslovanje, sukladno propisima o računovodstvu neprofitnih organizacija.

**Ovim Pozivom neće se financirati:**

* udruge koje ne izvršavaju svoje obveze iz do sada odobrenih projekata i koje ne dostavljaju redovita financijska izvješća o utrošku sredstava, odobrenih iz proračuna Općine Murter-Kornati,
* udruge koje nisu upisane u Registar neprofitnih organizacija i Registar udruga Republike Hrvatske,
* udruge kojima Statut nije usklađen s novim Zakonom o udrugama.

**4. NAČIN I ROKOVI PRIJAVE**

Prijave za financiranje javnih potreba u kulturi se šalju na sljedeću adresu: Općina Murter-Kornati, Butina 2, 22 243 Murter s naznakom ”Poziv za predlaganje Programa javnih potreba u kulturi Općine Murter-Kornati za 2024. godinu – ne otvarati”.

**5. SADRŽAJ PRIJAVE**

Sve zainteresirane udruge obavezne su dostaviti sljedeću dokumentaciju:

* popunjeni obrazac prijavnice,
* obrazloženje (opis) predloženog/predloženih programa,
* financijski plan odnosno specificirano troškovnik za izvršenje plana za svaki predloženi program, u kojem će se navesti podaci o ukupnim troškovima izvršenja programa, podaci o financijskim sredstvima koja se osiguravaju iz vlastitih i/ili drugih izvora te podaci o dijelu financijskih sredstava za koja se predlaže da ih osigura Općina Murter-Kornati
* presliku izvatka iz Registra udruga Republike Hrvatske ili presliku Rješenja o upisu u registar udruga Republike Hrvatske, ne stariji od tri mjeseca od dana raspisivanja poziva (samo za udruge koje se javljaju prvi puta na natječaj i za one udruge za koje povjerenstvo zatraži),
* presliku važećeg statuta udruge (samo za udruge koje se javljaju prvi puta na natječaj).

Obrazac prijavnice se može osobno preuzeti u službenim prostorijama općinske uprave a dostupan je i na mrežnoj stranici Općine Murter-Kornati, [www.murter.hr](http://www.murter.hr)

1. **ROK I MJESTO PODNOŠENJA PRIJAVE**

Popunjen obrazac s potrebnim prilozima dostavlja se u zatvorenoj omotnici na adresu:

**OPĆINA MURTER-KORNATI**

**Butina 2**

**22 243 Murter**

**s naznakom „PRIJEDLOG PROGRAMA JAVNIH POTREBA U KULTURI OPĆINE MURTER-KORNATI ZA 2024. GODINU“.**

Javni poziv se objavljuje na oglasnoj ploči i službenim stranicama Općine Murter-Kornati, **a rok za podnošenje prijava traje od 2. listopada 2023. do 2. studenog 2023. godine.**

Nepotpuni i nepravovremeno dostavljeni prijedlozi kao i prijedlozi koji nisu dostavljeni na propisanom obrascu neće se razmatrati.

**7. PITANJA I OBAVIJESTI O JAVNOM NATJEČAJU**

Sva pitanja vezana uz ovaj Javni natječaj mogu se postaviti isključivo elektroničkim putem, slanjem upita do datuma zaključenja natječaja na adresu pisarnice, elektroničke pošte: [info@murter.hr](mailto:info@murter.hr)

Napominjemo: Ne postoji pravna obveza prema kojoj bi se nekome morao prihvatiti projekt ili program i njegovo financiranje.

**8. OBAVIJESTI O JAVNOM NATJEČAJU**

Sve obavijesti o Javnom natječaju i cjelovit tekst Javnog natječaja s pripadajućom dokumentacijom objavljuju se na www.murter.hr

**9. PROCJENA PRIJAVA I DONOŠENJE ODLUKE O DODJELI SREDSTAVA**

Odabir i vrednovanje prijavljenih projekata, provesti će Stručno povjerenstvo za vrednovanje prijavljenih programa i projekata iz područja javnih potreba u kulturi od interesa za Općinu Murter-Kornati, u roku od 8 dana od dana isteka roka za podnošenje prijedloga

**10. SKLAPANJE UGOVORA O FINANCIRANJU PROGRAMA**

Sa svim Predlagateljima kojima su odobrena financijska sredstva Općina Murter-Kornati potpisat će ugovor o financiranju projekata.

**11. PRAĆENJE PROVEDBE FINANCIRANIH PROGRAMA**

S ciljem poštovanja načela transparentnosti trošenja proračunskog novca i mjerenja vrijednosti povrata za uložena sredstva, Jedinstveni upravni Odjel Općine ovlašten je pratiti provedbu financiranih projekata Predlagatelja sukladno važećim pozitivnim propisima.

Općina će vrednovati rezultate i učinke cjelokupnog javnog natječaja i sukladno tome planirati buduće aktivnosti u pojedinom prioritetnom području financiranja.

Praćenje će se vršiti temeljem opisnih i financijskih izvješća korisnika sredstava i po potrebi, terenskom provjerom kod korisnika. Terenska provjera kod korisnika, provest će radi cjelovitosti nadzora namjenskog korištenja proračunskih sredstava, a provodi je Jedinstveni upravni odjel Općine Murter-Kornati.

**12. NAČIN FINANCIRANJA I IZVJEŠTAVANJE**

Sredstva za programe Predlagatelja, isplaćivati će sukladno odredbama ugovora koji će biti naknadno sklopljen.